
Text rozhodnutia
Súd: Krajský súd Bratislava Spisová značka: 7Co/137/2015 Identifikačné číslo súdneho spisu: 1313214977 Dátum vydania rozhodnutia: 14. 07. 2015 Meno a priezvisko sudcu, VSÚ: JUDr. Blanka Podmajerská ECLI: ECLI:SK:KSBA:2015:1313214977.1 Uznesenie Krajský súd v Bratislave v právnej veci navrhovateľa: PROFl CREDIT Slovakia, s.r.o., IČO: 35 792 752, so sídlom Pribinova 25, Bratislava, zastúpeného: JUDr. Andrea Cviková s.r.o., so sídlom Kubániho 16, Bratislava, IČO: 47 233 516, štátny občan SR, proti odporcovi: S. R., F.. XX.XX.XXXX, T. J. XXXX/ XX, zast. opatrovníčkou D. Č., pracovníčkou Okresného súdu Bratislava III, za účasti vedľajšieho účastníka na strane odporcu: Spotrebiteľské združenie OSA, IČO: 42 260 086, Fedinova 9, Bratislava, zastúpeného: Advokátska kancelária HKP Legal, s.r.o., IČO: 36 727 334, so sídlom Sasinkova 6, 811 08 Bratislava, o zaplatenie 665,08 euro s príslušenstvom, o späťvzatí návrhu na začatie konania, jednohlasne (pomerom hlasov 3:0) takto r o z h o d o l : Späťvzatie návrhu na začatie konania sa p r i p ú š ť a. Rozsudok Okresného súdu Bratislava III zo dňa 21.10.2014, č.k. 14C/128/2014-115 sa z r u š u j e a konanie o návrhu navrhovateľa sa z a s t a v u j e. Odporcovi sa nepriznáva náhrada trov odvolacieho konania. Vedľajšiemu účastníkovi na strane odporcu sa nepriznáva náhrada trov odvolacieho konania. o d ô v o d n e n i e : Okresný súd Bratislava III rozsudkom zo dňa 21.10.2014, č.k. 14C/128/2014-115 zamietol návrh navrhovateľa, uložiť odporcovi povinnosť zaplatiť mu sumu 665,08 euro s príslušenstvom, odporcovi nepriznal právo na náhradu trov konania a navrhovateľa zaviazal zaplatiť právnemu zástupcovi vedľajšieho účastníka advokátskej kancelárii HKP Legal, s.r.o náhradu trov právneho zastúpenia vo výške 246,32 Euro na účet XXXXXXXXXX/XXXX, vedený v Q. T., I..J.., do troch dní od právoplatnosti rozsudku. Navrhovateľ v písomnom podaní doručenom súdu prvého stupňa dňa 11.03.2015 oznámil, že berie späť návrh na začatie konania v plnom rozsahu späť a konanie navrhuje zastaviť. Podľa § 208 zák. č. 99/1963 Zb. v platnom znení (ďalej "O.s.p.") ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Odvolací súd prejednal vec bez nariadenia odvolacieho pojednávania (§ 214 ods. 2 O.s.p.) a dospel k záveru, že zo strany navrhovateľa došlo k účinnému späťvzatiu návrhu na začatie konania. Návrh na začatie konania zobral navrhovateľ dispozitívnym úkonom späť v čase, keď už o veci rozhodol súd prvého stupňa, ale jeho rozhodnutie nenadobudlo právoplatnosť. Pri zohľadnení, že odporca a ani vedľajší účastník na strane odporcu v lehote určenej odvolacím súdom neoznámil akékoľvek námietky proti späťvzatiu návrhu na začatie konania, odvolací súd s použitím ustanovenia § 208 O.s.p. v tomto rozhodnutí pripustil späťvzatie návrhu na začatie konania, rozsudok súdu prvého stupňa zrušil a konanie o návrhu navrhovateľa zastavil. O náhrade trov konania odvolací súd rozhodol podľa § 224 ods.1 O.s.p. v spojení s § 146 ods. 2 vety prvej O.s.p., podľa ktorého ak niektorý z účastníkov zavinil, že konanie sa muselo zastaviť, je povinný uhradiť jeho trovy. Súd bral do úvahy okolnosť, že k zastaveniu konania došlo v dôsledku procesného zavinenia navrhovateľa spočívajúceho v tom, že návrh vzal v celom rozsahu späť bez toho, aby odporca v celom rozsahu plnil to, čoho sa v tomto konaní návrhom domáhal; keďže si odporca a vedľajší účastník na jeho strane v súvislosti s predmetným konaním neuplatnili právo na náhradu trov konania a z obsahu spisu im žiadne trovy nevyplývajú (§ 151 ods.1,2 O.s.p.) , odvolací súd im právo na ich náhradu nepriznal. Poučenie: Toto uznesenie nemožno napadnúť odvolaním.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1313214977.1 (dáta aktuálne k 13. 11. 2026). Záväzné je znenie zverejnené súdom.




